Ek sê dankie vir 'n skoner Bloemfontein | Netwerk24
Ek sê dankie vir 'n skoner Bloemfontein
Deur Pierre Geldenhuys, Kalahari.Fish, Bloemfontein 27 Februarie 2020 05:01
Ek wil die administrateur van die Mangaung-metromunisipaliteit en sy span bedank vir die skoner sypaadjies en middelmannetjies.
Ons sien dit raak en waardeer dit opreg. 'n Netjiese Bloemfontein sal die inwoners weer trots maak en aanmoedig om vir hul dienste te betaal.
Baie dankie ook aan Raubex wat al die slaggate waarby die munisipaliteit nie uitkom nie regmaak, gratis en verniet.
Hulle het nou al in Lucas Steynstraat vieslike gate vir ons reggemaak en vandeesweek het hulle die dongas in Du Plessislaan ook vir ons opgevul.
Ek wil inwoners aanmoedig om hul DA-raadslid te kontak as daar slaggate is wat lank lê. Hulle sal dan by Raubex hoor of hulle kan help.
Dit lyk vir my dit is maar die roete wat ons in die toekoms gaan moet inslaan.
Dit baat nie om te sê ons betaal vir dienste en dit is die munisipaliteit se verantwoordelikheid nie.